CELEX: 32017R0439
Language: et
Date: 2017-03-13 00:00:00
Title: Komisjoni rakendusmäärus (EL) 2017/439, 13. märts 2017, milles käsitletakse loa andmist Escherichia coli abil toodetud L-lüsiinsulfaadi kasutamiseks kõikide loomaliikide söödalisandina (EMPs kohaldatav tekst )

14.3.2017   
               
               
                  ET
               
               
                  Euroopa Liidu Teataja
               
               
                  L 67/70
               
            KOMISJONI RAKENDUSMÄÄRUS (EL) 2017/439,
      13. märts 2017,
      milles käsitletakse loa andmist Escherichia coli abil toodetud L-lüsiinsulfaadi kasutamiseks kõikide loomaliikide söödalisandina
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:
      
                  (1)
               
               
                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord.
               
            
                  (2)
               
               
                  Kooskõlas määruse (EÜ) nr 1831/2003 artikliga 7 on esitatud taotlus L-lüsiinsulfaadi söödalisandina kasutamise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
               
            
                  (3)
               
               
                  Taotlus käsitleb Escherichia coli GGMCC 3705 abil kääritamise teel toodetud L-lüsiinsulfaadi lubamist kõikide loomaliikide söödalisandina ning selle klassifitseerimist söödalisandite kategooriasse „toitainelised lisandid“.
               
            
                  (4)
               
               
                  Euroopa Toiduohutusamet (edaspidi „toiduohutusamet“) jõudis 16. juuni 2015. aasta (2) ja 26. jaanuari 2017. aasta arvamustes (3) järeldusele, et kavandatud kasutustingimuste korral ei avalda Escherichia coli CGMCC 3705 abil kääritamisega toodetud L-lüsiinsulfaat kahjulikku mõju loomade ja inimeste tervisele ega keskkonnale ning et seda võib pidada tõhusaks aminohappe lüsiini allikaks kõikide loomaliikide puhul. Peale selle jõudis leidis toiduohutusamet järeldusele, et mäletsejaliste puhul tuleks söödalisandina kasutatava L-lüsiinsulfaadi täieliku tõhususe saavutamiseks kaitsta seda lagunemise eest vatsas. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodi kohta.
               
            
                  (5)
               
               
                  Kõnealuse aine hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse aine kasutamiseks vastavalt käesoleva määruse lisas esitatud tingimustele.
               
            
                  (6)
               
               
                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas nimetatud ainet, mis kuulub söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“, lubatakse kasutada söödalisandina loomasöödas vastavalt lisas sätestatud tingimustele.
      Artikkel 2
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 13. märts 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 268, 18.10.2003, lk 29.
      
         (2)  EFSA Journal 2015; 13(7): 4155.
      
         (3)  EFSA Journal 2017; 15(2):4714.
      
         LISA
         
                     Söödalisandi identifitseerimisnumber
                  
                  
                     Loa hoidja
                  
                  
                     Söödalisand
                  
                  
                     Koostis, keemiline valem, kirjeldus, analüüsimeetod
                  
                  
                     Loomaliik või -kategooria
                  
                  
                     Vanuse ülempiir
                  
                  
                     Miinimumsisaldus
                  
                  
                     Maksimumsisaldus
                  
                  
                     Muud sätted
                  
                  
                     Loa kehtivusaja lõpp
                  
               
                     mg söödalisandit kg täissööda kohta, mille niiskusesisaldus on 12 %
                  
               
                     
                        Kategooria: toitainelised lisandid. Funktsionaalrühm: aminohapped, nende soolad ja analoogid.
                     
                  
               
                     3c323
                  
                  
                      
                  
                  
                     L-lüsiinsulfaat
                  
                  
                     
                        Söödalisandi koostis
                     
                     Graanulid, mis sisaldavad vähemalt 55 % L-lüsiini ning maksimaalselt
                     
                                 —
                              
                              
                                 4 % niiskust ja
                              
                           
                                 —
                              
                              
                                 22 % sulfaati.
                              
                           
                        Toimeaine kirjeldus
                     
                     L-lüsiinsulfaat, mis on toodetud Escherichia coli CGMCC 3705 abil kääritamisega
                     Keemiline valem: C12H28N4O4 · H2SO4/[NH2-(CH2)4-CH(NH2)-COOH]2SO4
                     
                     CASi number: 60343-69–3
                     
                        Analüüsimeetodid
                         (1)
                     
                     L-lüsiini sisalduse määramiseks söödalisandis:
                     
                                 —
                              
                              
                                 ioonivahetuskromatograafia koos kolonnijärgse derivaatimisega ja fotomeetrilise määramisega (IEC-UV/FD) – EN ISO 17180
                              
                           Sulfaadi määramiseks söödalisandis:
                     
                                 —
                              
                              
                                 Euroopa farmakopöa monograafia 20301
                              
                           L-lüsiini sisalduse määramiseks segasöödas ja söödamaterjalis:
                     
                                 —
                              
                              
                                 ioonivahetuskromatograafia koos kolonnijärgse derivaatimisega ja fotomeetrilise määramisega (IEC-UV) – komisjoni määrus (EÜ) nr 152/2009 (2)
                                 
                              
                           
                  
                     Kõik loomaliigid
                  
                  
                     —
                  
                  
                     —
                  
                  
                     10 000 
                  
                  
                     
                                 1.
                              
                              
                                 Söödalisandi märgistusel tuleb märkida L-lüsiini sisaldus.
                              
                           
                                 2.
                              
                              
                                 L-lüsiinsulfaati võib preparaadina turule lasta ja kasutada söödalisandina.
                              
                           
                                 3.
                              
                              
                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit.
                              
                           
                  
                     2. aprill 2027
                  
               
            (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.
         
            (2)  Komisjoni 27. jaanuari 2009. aasta määrus (EÜ) nr 152/2009, milles sätestatakse proovivõtu- ja analüüsimeetodid sööda ametlikuks kontrolliks (EMPs kohaldatav tekst) (ELT L 54, 26.2.2009, lk 1).